laion/Wikipedia-Exotic huggingface dataset:
এটিএম আমিন

এটিএম আমিন মেজর জেনারেল (অব:) বাংলাদেশ সেনাবাহিনী। সাবেক মহাপরিচালক প্রতিরক্ষা গোয়েন্দা মহাপরিদপ্তরের। বাংলাদেশ আনসার ও গ্রাম প্রতিরক্ষা বাহিনীর সাবেক মহাপরিচালক। ২০০৯ সালে বাধ্যতামূলক অবসর গ্রহণ করেন। ব্রিগেডিয়ার জেনারেল পদমর্যাদায় কাউন্টার টেররিসম এন্ড ইন্টেলিজেন্স ব্যুরোর পরিচালক ছিলেন। পরে মেজর জেনারেলে পদোন্নতি নিয়ে ডিজিএফআই মহাপরিচালক হন। এখানে উল্লেখ্য যে হারকাত-উল-জিহাদ-ইসলামির সদস্যরা তার আনুকূল্যে ইসলামিক ডেমোক্র্যাটিক পার্টি (আইডিপি) তৈরির চেষ্টা করেছিলেন বলে অভিযোগ উটে। এবং আইডিপিকে যাতে মার্কিন সরকার সমর্থন করে সে বিষয়ে শেখ হাসিনার সমর্থন আদায়ে চাপ দেয়ারও অভিযোগ তার উপর ছিল। ২০০৪ সালের ২১ আগস্ট গ্রেনেড হামলার সন্দেহভাজনকে আশ্রয় প্রদান ও পালাতে সহায়তা করার অভিযোগে অভিযুক্ত করা হয়েছিল তার উপর। অভিযুক্ত অন্যান্যরা হলেন লেফটেন্যান্ট কর্নেল সাইফুল ইসলাম জোয়ারদার, ও তৎকালীন প্রধানমন্ত্রী খালেদা জিয়ার ভাইপো লেফটেন্যান্ট কর্নেল সাইফুল ইসলাম ডিউক। রেজ্জাকুল হায়দার চৌধুরী সাদিক হাসান রুমি এএসএম নজরুল ইসলাম রবি "'Major General Amin volunteered to retire'"। The Daily Star। ২০ মে ২০০৯। সংগ্রহের তারিখ ৫ নভেম্বর ২০১৬।  "BDR, Ansar get new chiefs"। The Daily Star। ১৬ এপ্রিল ২০১০। সংগ্রহের তারিখ ৫ নভেম্বর ২০১৬।  "Ambassador Warns Bangladesh Intelligence Head to End Flirtation with Islamic Democratic Party"। wikileaks.org। Bangladesh Dhaka। ১৭ নভেম্বর ২০১৬। সংগ্রহের তারিখ ৫ নভেম্বর ২০১৬।  "DGFI became militants' buddy"। The Daily Star। ১৬ সেপ্টেম্বর ২০১১। সংগ্রহের তারিখ ৫ নভেম্বর ২০১৬।  "Justice so far away"। The Daily Star। ২১ আগস্ট ২০১৪। সংগ্রহের তারিখ ৫ নভেম্বর ২০১৬।  "Tarique okayed Huji plot"। The Daily Star। ২২ আগস্ট ২০১১। সংগ্রহের তারিখ ৫ নভেম্বর ২০১৬।  আন্তঃবাহিনী জনসংযোগ পরিদপ্তর
ক্যারিনা (তারামণ্ডল)

ক্যারিনা দক্ষিণ দিকের আকাশে দৃশ্যমান একটি নক্ষত্রমণ্ডল। ল্যাটিন ভাষায় ক্যারিনা শব্দের অর্থ "জাহাজের তলদেশ", আর এটি পূর্বে "আর্গো নেভিস" নামের একটি বৃহৎ নক্ষত্রমণ্ডলের অংশ ছিল(আর্গো জাহাজ)। পরবর্তীতে মূল নক্ষত্রমণ্ডলটিকে তিনটি অংশে বিভক্ত করা হয় যার একটি ক্যারিনা, আর অন্য দুটি ভেলা (জাহাজের ডেক) ও পাপিস মণ্ডল (জাহাজের পাল)। ক্যারিনা এক সময় আর্গো নেভিস এর অংশ ছিল। এটি ছিল জেসন এবং আর্গোনটস এর বিশাল জাহাজ যারা সোনালী ভেড়ার চামড়ার সন্ধানে ছিল। প্রাচীন গ্রিসে আর্গো তারামণ্ডলের সূচনা ঘটে। তবে, আর্গো নেভিস এর বিশাল আকার এবং এর অন্তর্ভুক্ত বৃহৎ সংখ্যক তারাগুলোর আলাদা নামকরণের প্রয়োজন হওয়ায়, নিকোলাস-লুই দ্য ল্যাসেল ১৭৬৩ সালে আর্গো নেভিসকে তিনটি অংশে বিভক্ত করেন, যার মধ্যে ক্যারিনা (জাহাজের তলদেশ) অন্তর্ভুক্ত। উনবিংশ শতকে এই তিনটি তারামণ্ডল পৃথক তারামণ্ডল হিসেবে প্রতিষ্ঠিত হয়, এবং ১৯৩০ সালে আনুষ্ঠানিকভাবে আইএইউ এর ৮৮টি আধুনিক তারামণ্ডলের তালিকায় অন্তর্ভুক্ত হয়। ল্যাসেল সম্পূর্ণ আর্গো নেভিসের তারাগুলোর নামকরণের জন্য কেবলমাত্র এক সেট গ্রিক অক্ষর ব্যবহার করেন, এবং তিনটি অংশের জন্য আলাদা আলাদা ল্যাটিন অক্ষর ব্যবহার করেন। এ কারণে, ক্যারিনায় α, β ও ε, ভেলা মন্ডলে γ ও δ, পাপিস মণ্ডলে ζ প্রভৃতি রয়েছে। ক্যারিনাতে রয়েছে ক্যানোপাস নামের একটি শ্বেত-বর্ণের অতিদানব তারা যেটি রাতের আকাশে দ্বিতীয় উজ্জ্বলতম তারা। এর আপাত মান -.৭২ ও এটি পৃথিবী থেকে ৩১৩ আলোকবর্ষ দূরে অবস্থিত। এর পূর্বের নাম ছিল আলফা ক্যারিনা। এটি একটি বিষমতারা যার আপাতমান প্রায় ০.১ মান পর্যন্ত উঠানামা করে। এর প্রচলিত নামটি রাখা হয়েছে পৌরাণিক চরিত্র ক্যানোপাসের নামে যিনি স্পার্টার রাজা মেনেলসের অধীনে একজন সাগর-অভিযাত্রী ছিলেন। ক্যারিনাতে ইটা ক্যারিনিডস্ উল্কা বৃষ্টির প্রভা রয়েছে, যেটি প্রতি বছর ২১শে জানুয়ারির দিকে সর্বোচ্চ মানে পৌছায়। ইউএসএস ক্যারিনা (একে-৭৪) ছিল মার্কিন নৌবাহিনীর একটি কার্টার শ্রেণীর কার্গো জাহাজ যার নামকরণ করা হয় এই তারামণ্ডলের নামে। "Carina, constellation boundary"। The Constellations। International Astronomical Union। সংগ্রহের তারিখ ১৫ ফেব্রুয়ারি ২০১৪।  Ridpath ও Tirion 2001, পৃ. 104–106। Delporte, E. (১৯৩০)। Delimitation scientifique des constellations (tables et cartes)। Cambridge University Press। বিবকোড:1930dsct.book.....D।  Wagman, M. (২০০৩)। Lost Stars: Lost, Missing, and Troublesome Stars from the Catalogues of Johannes Bayer, Nicholas-Louis de Lacaille, John Flamsteed, and Sundry Others। McDonald & Woodward Publishing Company। আইএসবিএন 978-0-939923-78-6।
ডোম আফোনসো হেনরিকস

১ম আফোনসো (ইউরোপীয় পর্তুগিজঃ [ɐˈfõsu]; ১১০৬/২৫ শে জুলাই ১১০৯/আগস্ট ১১০৯/১১১১ - ৬ ডিসেম্বর ১১৮৫) পর্তুগালের প্রথম রাজা। তিনি ১১৩৯ সালে লিওনের রাজার অধীনে থাকা গ্যালিসিয়া রাজ্যের দক্ষিণভাগের স্বাধীনতা লাভ করেন যা তখন পর্তুগাল বিভাগ ছিল এবং রিকনকোয়েস্টা আমলে এর আয়তন বাড়ানোর জন্য ৪৬ বছর, ১১৮৫ সালে তার মৃত্যুর আগ পর্যন্ত মুরদের সাথে যুদ্ধ করেন। পর্তুগিজদের কাছে তিনি বিজেতা (পর্তুগিজঃ O Conquistador), স্থপতি (O Fundador) বা খ্যাতিমান (O Grande) এবং মুরদের কাছে আল-বর্তুকালি [আরবিঃ البرتقالي] ("পর্তুগিজ"), এবং ইবনে আররিংক বা ইবনে আররিক [আরবিঃ ابن الرَّنك বা ابن الرَنْق] ("হেনরির পুত্র" বা "হেনরিকসের পুত্র") নামে পরিচিত ছিলেন। আফোনসোর বাবা হেনরি অব বারগ্যান্ডি এবং মা টেরেসা, লিওন এবং ক্যাস্টিল এর ৬ষ্ঠ আফোনসোর অবৈধ মেয়ে। আফোনসোর জন্মসাল এবং জন্মস্থান নিয়ে মতবিরোধ রয়েছে। ফারনাও লোপেসের ক্রনিকা দে পর্তুগাল দে ১৪১৯ মতে এই ভবিষ্যত পর্তুগিজ রাজা গ্যিমারায়েসে জন্মগ্রহণ করেন যা তার বাবা মায়ের আমলের সবচেয়ে গুরুত্বপূর্ণ রাজনৈতিক কেন্দ্র ছিল। অধিকাংশ পর্তুগিজ পণ্ডিত এই মতে বিশ্বাসী ছিলেন। ১৯৯০ সালে টরকোয়াটো দে সোসা সুয়ারেস প্রস্তাব করেন সে সময়ে কইম্ব্রা সবচেয়ে গুরুত্বপূর্ণ শহর ছিল বিধায় আফোনসো এই শহরেই জন্মগ্রহণ করেন। পরবর্তীতে আলমেইডা ফার্নান্দেস প্রস্তাব করেন জন্মস্থান ভিস্যেও এবং জন্মসাল ১১০৯ যা হোসে মাত্তোসর মতকে সমর্থন করে। অ্যাবেল অ্যাস্তেফানিওর গবেষণা মতে জন্মসাল ১১০৬ এবং জন্মস্থান তিয়েরা দে ক্যাম্পোস অথবা স্যাগোন যেহেতু এই স্থানগুলোতে হেনরি এবং তেরেসার ভ্রমণ ছিল। অ্যাস্টরগার অবরোধ চলাকালীন ১১২২ সালের ২২ ই মে হেনরি মারা যাওয়ার পূর্ব পর্যন্ত হেনরি এবং তেরেসা একসাথে কাউণ্ট এবং কাউণ্টেস হিসেবে পর্তুগাল অঞ্চল শাসন করেন। এরপর তেরেসা একাই শাসনকার্য চালিয়ে যান। কিন্তু তেরেসার সৎবোন উরাকা অব লিওন তাকে বন্দী এবং জোরপূর্বক নতি স্বীকার করানোর ফলে তিনি নিজেকে রাণী দাবি করতে পারেননি। আফোনসোর শিক্ষক কে ছিল সে সম্পর্কে নিশ্চিত হওয়া যায় নি। ক্রনিকা দে পর্তুগাল দে ১৪১৯ এ ধারণা করা হয় এগাস মনোস দে রিবাডোওরো, যেহেতু জনশ্রুতি আছে যে রিবাডোওরো পরিবার আফোনসোদের পারিবারিক শিক্ষক ছিল। আবার সমসাময়িক নথিপত্র অনুযায়ী এগাস মনোস এর বড় ভাই এরমিগিও মনিজ ছিলেন আফোনসর কাউণ্ট হওয়ার প্রথম দিকের পারিবারিক ব্যাবস্থাপক, এবং সেক্ষেত্রে তিনিও আফোনসোর শিক্ষক হতে পারেন। লিওনের একটা বড় অংশ দখলের জন্য তার মা তেরেসা গ্যালিসিয়ার সবচেয়ে ক্ষমতাধর কাউণ্ট ফার্নান্দো পেরেজ দ্যা ট্রাভার সাথে মিত্রতা স্থাপন করেন। পর্তুগাল এবং গ্যালিসিয়ার এই মিত্রতা পর্তুগিজ অভিজাতরা মেনে নিতে পারেন নি এবং তারা আফোনসোর অধীনে জমায়েত হন। এছাড়া পর্তুগালের আর্চবিশপও ধনীদের উপর প্রভাব বিস্তার এবং ক্ষমতা অর্জনের প্রতিযোগি হিসেবে গ্যালিসিয়ার আর্চবিশপকে নিয়ে উদ্বিগ্ন ছিলেন। ১১১২ খ্রিষ্টাব্দে ১৪ বছর বয়সে দ্বাদশ শতাব্দীর নিয়ম অনুযায়ী তিনি প্রাপ্তবয়স্ক হন। তার চাচাত ভাইয়ের সাথে প্রতিসাম্য রক্ষার্থে ১১২৫ খ্রিষ্টাব্দে যামোরার প্রধান গির্জায় তার মায়ের অনুমতি সাপেক্ষে তিনি নিজেকে নাইট ঘোষণা করেন। ১১২৭ সালে তেরেসার বিরুদ্ধে সপ্তম আফোনসোর করা সামরিক অভিযানের পর আফোনসো তার মায়ের বিরুদ্ধে বিদ্রোহ ঘোষণা করেন এবং পর্তুগালের ক্ষমতা দখল করেন।
আলফানসো

আলফানসো বলতে যা বোঝানো হতে পারে; আলফানসো আম - ভারতে উৎপন্ন হওয়া সবচেয়ে উন্নত জাতের আম হল আলফানসো। ফলের রাজা আম আর আমের রাজা আলফানসো। রাজা আলফানসো - স্পেনের খ্রিস্টান রাজা। আলফানসো ডি আলবুকার্ক - পর্তুগীজ সামরিক বিশেষজ্ঞ। আলফোনসো কুয়ারোন - মেক্সিকান চলচ্চিত্র পরিচালক, প্রযোজক, চিত্রনাট্যকার, চিত্রগ্রাহক এবং চলচ্চিত্র সম্পাদক। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
আলফানসো আম

আলফানসো আম (যা 'কাকডি হাপুস' নামেও পরিচিত অর্থ হচ্ছে কাগজের মতো পাতলা খোসা।) ভারতের সবচেয়ে দামি আম। পর্তুগীজ এক সামরিক বিশেষজ্ঞেরআলফানসু ডি আলবাকারকির নামানুসারে এই আমের নাম রাখা হয়। ভারতে উৎপন্ন হওয়া সবচেয়ে উন্নত জাতের আম হল আলফানসো। আমের রাজা বলা হয় আলফানসোকে। ভারতের পশ্চিমবঙ্গ ছাড়াও মুম্বাই, ব্যাঙ্গালুরসহ আরো কয়েকটি স্থানে আলফানসো ফলে। ভারতের মহারাষ্ট্রের রত্নাগিরির আলফানসো সবার সেরা। পাকা আলফানসো হাতে রাখার পর হাত সুগন্ধি হয়ে যায়। গাছ মাঝারি আকৃতির। আম গোলাকার। পাকলে হলুদ হয়। শাঁসও হলুদ। সুগন্ধ আর স্বাদের জন্য বিশ্বখ্যাত। কোনো আঁশ নেই। স্বাদে, পুষ্টিতে ও গণ্ধে অতুলনীয়। রাতকানা ও অন্ধত্ব প্রতিরোধে মহৌষধ। কচি পাতার রস দাঁতের ব্যাথা উপশমকারী। আমের শুকনো মুকুল পাতলা পায়খানা, পুরনো অমাশয় এবং প্রস্রাবের জ্বালা-যন্ত্রণা উপশম করে। হাড়িভাঙ্গা আম হিমসাগর ফজলি আম ল্যাংড়া "মহারাষ্ট্রের আলফানসো আম এবার ফলবে জঙ্গলমহলে - A N N News Bengali"। Dailyhunt (ইংরেজি ভাষায়)। সংগ্রহের তারিখ ২০১৯-০৭-০৬।  সংবাদদাতা0, নিজস্ব। "পুরুলিয়ায় ফলল আলফানসো"। anandabazar.com (ইংরেজি ভাষায়)। সংগ্রহের তারিখ ২০১৯-০৭-০৬।  "আমগাছ এখন জাতীয় বৃক্ষ"। www.prothom-alo.com। ২০১০-১১-১৯ তারিখে মূল থেকে আর্কাইভ করা। সংগ্রহের তারিখ ২০১৯-০৭-০৬।  "STATE WISE REGISTRATION DETAILS OF G.I APPLICATIONS 15th September, 2003 – Till Date" (পিডিএফ)। ipindia.nic.in/ (ইংরেজি ভাষায়)। Geographical Indication Registry। ১ ফেব্রুয়ারি ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ জুলাই ২০১৯।  "Bennet Alphonso mango: Latest News, Videos and Photos of Bennet Alphonso mango | Times of India"। The Times of India। সংগ্রহের তারিখ ২০১৯-০৭-০৬।  "আলফানসো একাই ৫০, বাকিরা ৫৫/কেজি"। Eisamay। ২০১৫-০৫-০৫। সংগ্রহের তারিখ ২০১৯-০৭-০৬।  "রাজশাহীর আম সোনাগাজীতে!"। প্রথম আলো। সংগ্রহের তারিখ ২০১৯-০৭-০৬।  জেনে নিন বাংলাদেশের জাতীয় বিষয়সমূহ - পিপীলিকা.কম
জাতীয় শিক্ষক দিবস

২০০৩ সালে ১৯ জানুয়ারি বাংলাদেশের শিক্ষক সমাজকে যথাযোগ্য মর্যাদায় প্রতিষ্ঠিত করার অঙ্গীকার নিয়ে তৎকালীন সরকার এ দিবসটি চালু করে। বর্তমানে জাতীয় শিক্ষক দিবসের পরিবর্তে প্রতি বছরের ৫ অক্টোবর ‘বিশ্ব শিক্ষক দিবস’ পালিত হচ্ছে। ২০২৩ সালের ২ অক্টোবর, সোমবার প্রধানমন্ত্রীর কার্যালয়ে অনুষ্ঠিত মন্ত্রিসভা বৈঠকে তৎকালীন প্রধানমন্ত্রী সভাপতিত্বে এ অনুমোদন হয়। "'জাতীয় শিক্ষক দিবস' | প্রজন্ম | The Daily Ittefaq"। archive1.ittefaq.com.bd। ২০১৯-০৭-০৬ তারিখে মূল থেকে আর্কাইভ করা। সংগ্রহের তারিখ ২০১৯-০৭-০৬।
১৬ ডিসেম্বর

১৬ ডিসেম্বর গ্রেগরীয় বর্ষপঞ্জী অনুসারে বছরের ৩৫০তম (অধিবর্ষে ৩৫১তম) দিন। বছর শেষ হতে আরো ১৫ দিন বাকি রয়েছে। ১৯০৪ - কলকাতার প্রথম দৈনিক সান্ধ্য পত্রিকা ‘সন্ধ্যা’ প্রকাশিত হয়। ১৯২৫ - কাজী নজরুল ইসলামের সম্পাদনায় সাপ্তাহিক পত্রিকা 'লাঙ্গল' কলকাতা থেকে প্রকাশিত হয়। ১৯৩৯ - ঢাকা থেকে প্রথম বেতার অনুষ্ঠান সম্প্রচার। ১৯৫০ - সাইপ্রাসের জনগণ তাদের দেশের ওপর ব্রিটিশ আধিপত্যের পরিসমাপ্তির লক্ষ্যে স্বাধীনতা আন্দোলন শুরু করে। ১৯৫১ - ভারতের হায়দ্রাবাদে সালারজং জাদুঘরের আনুষ্ঠানিক উদ্বোধন হয়। ১৯৭১ পাকিস্তান সেনাবাহিনী বিকালে ৪-২১ মিনিটে ঢাকার রেসকোর্স ময়দানে মুক্তিবাহিনী ও ভারতীয় মিত্রবাহিনীর কাছে আনুষ্ঠানিক আত্মসমর্পণ করে। বাংলাদেশের স্বাধীনতা যুদ্ধের অবসান হয় ও বাংলাদেশ স্বাধীনতা লাভ করে। বাংলাদেশ ব্যাংক প্রতিষ্ঠিত হয়। ১৯৭২ - বঙ্গবন্ধু সাভারে জাতীয় স্মৃতিসৌধের ভিত্তিপ্রস্তর স্থাপন করেন। ১৯৯১ - কাজাখস্তান নিজেদের স্বাধীনতা ঘোষণা করে। ১৯৯৮ - প্যারিসের একটি আপীল আদালত ফ্রান্সের বিশিষ্ট মুসলিম দার্শনিক, ইতিহাসবিদ ও লেখক রজার গারুদিকে হোলোকাস্টের কথিত গণহত্যার কল্পকাহিনী অস্বীকার করার অপরাধে জেল ও জরিমানা করে। ২০২১ - স্বাধীনতার সুবর্ণজয়ন্তী ও মুজিববর্ষ উপলক্ষ্যে দেশবাসীকে শপথ পড়ান তৎকালীন প্রধানমন্ত্রী - শেখ হাসিনা। ১৭৭৫ - জেন অস্টেন একজন ইংরেজ ঔপন্যাসিক। ১৮৪০ -উমেশচন্দ্র দত্ত,সমাজ সংস্কারক ও শিক্ষাবিদ।(মৃ.১৯/০৬/১৯০৭) ১৮৮২ - বাঙালি সঙ্গীতজ্ঞ দিনেন্দ্রনাথ ঠাকুর। (মৃ.২১/০৭/১৯৩৫) ১৯১৭ - আর্থার সি ক্লার্ক, একজন বিখ্যাত বিজ্ঞান কল্পকাহিনী লেখক এবং উদ্ভাবক।(জ.১৯/০৩/২০০৮) ১৯০৬ - মাহমুদা খাতুন সিদ্দিকা, বাঙালি কবি। ১৯৩৬ - বাঙালি কবি ও লেখক সামসুল হক।(মৃ.১৯৯৭) ১৯৪০ - মাহমুদুন্নবী, বাংলাদেশি সঙ্গীতশিল্পী। ১৯৪০ - শিশুসাহিত্যিক এখলাসউদ্দিন আহমদ। ১৯৪২ - কবি হায়াৎ সাইফ। (মৃ.১৩/০৫/২০১৯) ১৯৪৭ - বীরশ্রেষ্ঠ সিপাহী মোস্তফা কামাল। ১২৭৩ - কবি জালাল উদ্দিন রুমী। ১৮৫৯ - ভিলহেল্ম গ্রিম, জার্মান লেখক। ১৯০১ - নবাব খাজা আহসানউলস্নাহর। ১৯৭৫ - প্রখ্যাত বাঙালি সঙ্গীতজ্ঞ অনাথনাথ বসু। (জ.১৮৯৬) ১৯৬৫ -ইংরেজ কথাসাহিত্যিক ও নাট্যকার উইলিয়াম সমারসেট মম্‌।(জ.২৫/০১/১৮৭৪) ১৯৮৭ - অখিলচন্দ্র নন্দী - ব্রিটিশবিরোধী বিপ্লবী ও সাম্যবাদী কর্মী।(জ.০৭/০৩/১৯০৭) ১৯৯৫ - কণ্ঠশিল্পী ফিরোজ সাই। বিজয় দিবস, বাংলাদেশ "মুক্তিযুদ্ধে বাংলাদেশের বিজয়"। বাংলানিউজ২৪.কম।  উইকিমিডিয়া কমন্সে ১৬ ডিসেম্বর সংক্রান্ত মিডিয়া রয়েছে। বিবিসি: এই দিনে (ইংরেজি) দি নিউইয়র্ক টাইমস: এই দিনে (ইংরেজি)
বৈরী আবহাওয়া

বৈরী আবহাওয়া বলতে যেকোনো বিপজ্জনক আবহাওয়াকে বোঝানো হয় যা গুরুতর সামাজিক ব্যাঘাত ঘটাতে পারে , মানব জীবনের ক্ষতি করতে পারে। অক্ষাংশ, উচ্চতা, স্থলচিত্র, এবং বায়ুমণ্ডলীয় অবস্থার উপর নির্ভর করে এই আবহাওয়ার ঘটনাগুলির ধরন পরিবর্তিত হয়। তীব্র বাতাস , শিলাবৃষ্টি, অত্যধিক বৃষ্টিপাত, এবং দাবানল হল এই আবহাওয়া সৃষ্টির কারণ ও ফলাফল গুলি হল : ঝড়বৃষ্টি, ডাউনবার্স্ট , টর্নেডো, জলোচ্ছাস , ঘূর্ণিঝড়, এবং বহির্ভূত ঘূর্ণিঝড় । আঞ্চলিক এবং মৌসুমী বৈরী আবহাওয়ার ঘটনাগুলর মধ্যে তুষার ঝড়, বরফ ঝড়, এবং ধুলো ঝড় উল্লেখযোগ্য । আবহাওয়াবিদদের মতে মারাত্মক / বৈরী আবহাওয়া হল এমন আবহাওয়ার পরিস্থিতি যা জীবনের, সম্পত্তির ক্ষতি করে বা কর্তৃপক্ষের হস্তক্ষেপের প্রয়োজন হয়।একটি সংকীর্ণ সংজ্ঞা হিসেবে বলা যায় এমন একটু আবহাওয়ার পরিস্থিতি যা মারাত্মক বজ্রবিদ্যুৎ সম্বন্ধীয় । == অনেক কারণ আছে তারমধ্যে কারণ হল -জলবায়ু পরিবর্তন। World Meteorological Organization (অক্টোবর ২০০৪)। "Workshop On Severe and ExPOO Events Forecasting"। ২০১৭-০১-০৩ তারিখে মূল থেকে আর্কাইভ করা। সংগ্রহের তারিখ ২০০৯-০৮-১৮।  Glossary of Meteorology (২০০৯)। "Severe weather"। American Meteorological Society। ৩০ সেপ্টেম্বর ২০০৭ তারিখে মূল থেকে আর্কাইভ করা। সংগ্রহের তারিখ ২০০৯-০৮-১৮।  Glossary of Meteorology (২০০৯)। "Severe storm"। American Meteorological Society। ২৬ অক্টোবর ২০০৫ তারিখে মূল থেকে আর্কাইভ করা। সংগ্রহের তারিখ ২০১০-০২-০৪।
জুয়া

জুয়া বা বাজী হচ্ছে এমন একটা খেলা যা লাভ বা লোকশানের মধ্যে ঝুলন্ত থাকে। জুয়া খেলায় মূলত নির্দিষ্ট পরিমানের অর্থ বা বস্তু (যা পুরস্কার হিসেবে ধার্য করা হয়) নির্ধারণ করা হয়। তারপর কোনো একটি বিষয়ে দুই পক্ষ চুক্তি করে হার জিত নির্ধারণ করে। যে পক্ষ হেরে যায় সে অপর পক্ষকে সেই নির্ধারিত অর্থ বা বস্তু প্রদান করে। এইভাবে জুয়া খেলার জন্য তিনটি উপাদান উপস্থিত থাকা প্রয়োজন: বিবেচনা (বাজির পরিমাণ), ঝুঁকি (সুযোগ) এবং একটি পুরস্কার। এই খেলায় হেরে যাওয়া বা জিতে যাওয়াতে উভয় পক্ষেরই ঝুকি নিতে হয়। জুয়া খেলায় বিজয়ী পক্ষ পুরস্কারের অর্থ কখনো সাথেসাথে পেয়ে থাকে আবার কখনো তা পেতে দেরি হয়। যদিও জুয়া খেলা প্রায় সব দেশেই আইন স্বীকৃত না। তবুও প্রতিনিয়তই এটি চলছে। জুয়া খেলা একটি প্রধান আন্তর্জাতিক বাণিজ্যিক কার্যকলাপও, যেখানে ২০০৯ সালে আনুমানিক $৩৩৫ বিলিয়ন বৈধ জুয়ার বাজার ছিল। ২০১৬ সালের হিসাব অনুযায়ী ৪৫০ বিলিয়ন ইউএস ডলার পরিমাণ অর্থ জুয়া খেলায় ব্যবহৃত হয়েছে। যা ২০১৯ এ এসে ৪৯৫ বিলিয়ন মার্কিন মুদ্রায় এসে দাঁড়াবে বলে ধারণা করা হচ্ছে। আন্তর্জাতিকভাবে জুয়া একটি বড় মার্কেট দখল করে আছে। প্রাচীন প্রস্তর যুগের আগেও জুয়া খেলার প্রচলণ ছিল বলে ধারণা করা হয়। যিশু খিষ্ট্রের জম্মের ৩০০০ বছর পূর্বে ইরাক, সিরিয়া,তুরস্কের বিভিন্ন জায়গায় বাজী খেলা হত ছয় পার্শ বিশিষ্ট ছোট ছোট গুটি আকৃতির বস্তু দিয়ে যা এখন পাশা নামে পরিচিত।যিশু খিষ্ট্রের জম্মের ১০০০ বছর পূর্বে চীন দেশে পশু লড়াইয়ের উপর বাজী ধরার ব্যাপক প্রচলন ছিল। ১৬৩৮ সালে ইতালীর ভেনিসে প্রথম জুয়া খেলার আসর হয়। ইংল্যান্ড ও আমেরিকাতেও জুয়া খেলা বেশ প্রাচীন। ঘোড়াদৌড় জুয়া খেলার জন্য জনপ্রিয় ছিল। ইসলাম ধর্মে জুয়া সম্পূর্ণভাবে নিষিদ্ধ। পবিত্র কুরআনে আল্লাহ তা'আলা বলেন-- নিশ্চয় শয়তান মদ ও জুয়ার দ্বারা তোমাদের পরস্পরে শক্রতা ও হিংসা-বিদ্বেষ সৃষ্টি করতে চায় এবং তোমাদেরকে আল্লাহর যিকির ও নামায থেকে বিরত রাখতে চায়, সুতরাং তোমরা কি এগুলো থেকে বিরত থাকবে? (সূরা মায়িদা, আয়াত-৯১) হিন্দুদের মহাভারত হতে জানা যায় যে, প্রাচীন ভারতে জুয়া খেলা বেশ জনপ্রিয় ছিল। প্রাচীন ইহুদি সম্প্রদায়েও জুয়াকে নিকৃষ্ট নজরে দেখা হত। এমনকি আদালতে কোনো জুয়াড়ীর সাক্ষ্য গ্রহণ করা হত না। খ্রিষ্টানদের কিছু ধর্মযাজক জুয়াকে বৈধ ও কিছু অবৈধ ঘোষণা করেছে। বিভিন্ন রকম জুয়ার প্রচলন আছে। বর্তমানে জুয়াঘরে ও জুয়াঘর এর বাইরে জুয়া খেলা হয়। ভিডিও জুজু, লোটাখেলা ইত্যাদি জুয়াঘরে খেলা যায়। এছাড়া কার্ড,কয়েন টস,পাশা ইত্যাদি খেলা জুয়াঘরের বাইরেও খেলা যায়। বর্তমানে সবচেয়ে বড় জুয়ার আসর হল ক্রীড়া অঙ্গন। ফুটবল, ক্রিকেট, বাসকেটবল ইত্যাদি খেলাতেও জুয়ারীরা বাজী খেলে থাকে। এছাড়া এক জন আরেক জনের সাথে কোন বিষয়ে সত্য বা মিথ্যা হওয়া নিয়েও বাজী খেলে থাকে। জরীপে জানা গেছে প্রাথমিকভাবে যারা কেবল বিনোদনের জন্য জুয়া খেলা শুরু করেছিল তাদের অনেকেই এটাতে আসক্ত হয়ে গেছে।এই আসক্তি তাদের বিভিন্ন কুকর্মের দিকে ঠেলে দেয়। জুয়ার অর্থ জোগারের জন্য তারা খারাপ কাজ করতে শুরু করে। জুয়ায় হারানো অর্থ ফেরত পাবার জন্য জুয়ারীরা বারবার জুয়া খেলে। জুয়া ব্রেইনে মারাত্বক প্রভাব পরে,জুয়ারীরা চিন্তাগ্রস্থ ও অসহায়ত্ব অনুভব করে অসুস্থ হয়ে যায়। Rose, I. Nelson; Loeb, Robert A. (১৯৯৮)। Blackjack and the Law (1st সংস্করণ)। Oakland, CA: RGE Pub.। পৃষ্ঠা 109। আইএসবিএন 978-0-910575-08-9। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "You bet"। The Economist। ৮ জুলাই ২০১০। ১৮ ডিসেম্বর ২০১৯ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
মেহরীন পীরজাদা

মেহরীন কর পীরজাদা (জন্ম: ৫ নভেম্বর ১৯৯৫) হচ্ছেন একজন ভারতীয় মডেল ও অভিনেত্রী, যিনি প্রধানত তেলুগু চলচ্চিত্রে অভিনয় থাকেন। মেহরীন তার কর্মজীবন শুরু করেন টলিউড চলচ্চিত্র কৃষ্ণ গাডি ভীরা প্রেমা গাধা চলচ্চিত্রের মাধ্যমে। এই চলচ্চিত্রে তার বিপরীতে অভিনয় করেন ন্যানি। মেহরীন তার বলিউড কর্মজীবন শুরু করেন ২০১৭ সালে ফিলাওরি চলচ্চিত্রের মাধ্যমে, এবং তার কলিউড অভিষেক ঘটে সন্দ্বীপ কিষাণের বিপরীতে নেনজিল থুরিভিরুনধা চলচ্চিত্রের মাধ্যমে, যা পরিচালনা করেন সুশীনথিরান। "Mehreen Pirzada: I'll celebrate Diwali like a South Indian this time"।  "Mehreen's B-Town debut is a romantic drama"।  "Another debut Down South"। deccan chronicle। ৪ ফেব্রুয়ারি ২০১৬।  "Nani's Krishna Gadi Veera Prema Gaadha first look released"। ibtimes। ৭ জানুয়ারি ২০১৬।
প্রসন্নচন্দ্র ন্যায়রত্ন

প্রসন্নচন্দ্র ন্যায়রত্ন (১২২৩ — ১১ বৈশাখ, ১২৯৭) একজন বাঙালী সংস্কৃত পণ্ডিত ও ন্যায়শাস্ত্রবিদ। ন্যায়রত্ন নদীয়া জেলার নবদ্বীপ বিল্বপুষ্করিণীতে এক ব্রাহ্মণ পরিবারে জন্মগ্রহণ করেন। তার পিতাও ছিলেন বিশিষ্ট ঠাকুরবংশজাত পণ্ডিত, রামতনু বিদ্যাবাচস্পতি বন্দ্যোপাধ্যায়। নবদ্বীপের বিখ্যাত নৈয়ায়িক শ্রীরাম শিরোমণির কাছে ন্যায়শাস্ত্র পাঠ করেন প্রসন্নচন্দ্র। তার বাড়িতে চতুষ্পাঠী ছিল যেখানে অধ্যয়নের জন্য সারা দেশ থেকে বিভিন্ন প্রদেশের ছাত্রেরা আসতেন। কলকাতার সংস্কৃত কলেজের নৈয়ায়িক অধ্যাপকের পদ পেয়েও তিনি তা গ্রহণ করেন নি। ১৮৮৭ সালে প্রসন্নচন্দ্র মহামহোপাধ্যায় উপাধি পান। Aajbangla (২০২১-১২-১১)। "হিন্দুধর্মের পীঠস্থান নবদ্বীপ - Aaj Bangla Bengali News"। Aaj Bangla (ইংরেজি ভাষায়)। ২০২২-০১-২৩ তারিখে মূল থেকে আর্কাইভ করা। সংগ্রহের তারিখ ২০২২-০১-১২।  Bhaṫṫācārya, Hemacandra (১৯৭৩)। Baṅgiẏa # jibani। Pragati Prakāśanī।  প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। সংসদ বাঙালি চরিতাভিধান। কলকাতা: সাহিত্য সংসদ। পৃষ্ঠা ৩১৪।
১৭ ডিসেম্বর

১৭ ডিসেম্বর গ্রেগরীয় বর্ষপঞ্জী অনুসারে বছরের ৩৫১তম (অধিবর্ষে ৩৫২তম) দিন। বছর শেষ হতে আরো ১৪ দিন বাকি রয়েছে। ১৩৯৯ - পানিপথের যুদ্ধে তৈমুর লঙ দিল্লির সুলতান মুহম্মদ তুঘলককে পরাস্ত করেন। ১৮৭৩ - বুদাপেস্ট নগরীর পত্তন হয়। ১৯০৩ - রাইট ভ্রাতৃদ্বয় প্রথম উড়োজাহাজে উড্ডয়ন করেন। দিনটি আমেরিকায় রাইট ব্রাদার্স দিবস। ১৯৩১ - প্রশান্ত চন্দ্র মহলানবীশ কলকাতায় ইন্ডিয়ান স্ট্যাটিস্টিক্যাল ইনস্টিটিউট প্রতিষ্ঠা করেন। ১৯৪২ - বিপ্লবী সতীশচন্দ্র সামন্ত তাম্রলিপ্ত জাতীয় সরকার গঠন করেন। ১৯৯৬ - পেরুর জিম্মি সংকট শুরু। ১৭৭০ - লুড‌উইগ ভ্যান বেইটোভেন, জার্মান সুরকার ও পিয়ানো বাদক। (মৃ.২৬/০৩/১৮২৭) ১৮৫৭ - সুন্দরীমোহন দাস, প্রখ্যাত ভারতীয় চিকিৎসক, বিশিষ্ট লেখক ও সমাজসেবী। (মৃ.১৯৫০) ১৮৯২ - ভারতীয় বাঙালি সাংবাদিক বঙ্কিমচন্দ্র সেন। (মৃ.১৯৬৮) ১৯০০- ব্রিটিশ গণিতবিদ মেরি কার্টরাইট। (মৃ.০৩/০৪/১৯৯৮) ১৯০২ - মালতী ঘোষাল, ভারতীয় রবীন্দ্র সংগীত শিল্পী।(মৃ.১৯/০৭/১৯৮৪) ১৯০৪ - মোহনানন্দ ব্রহ্মচারী, ভারতীয় বাঙালি ধর্মগুরু ও যোগী পুরুষ। (মৃ.১৯৯৯) ১৯২০ - কেনেথ আইভার্সন, টুরিং পুরস্কার বিজয়ী কম্পিউটার বিজ্ঞানী। ১৯৩১ - দিলীপ রায়,ভারতীয় বাঙালি চলচ্চিত্র অভিনেতা। (মৃ.২০১০) ১৯৩৬ - বাঙালি কথাসাহিত্যিক ও সাংবাদিক দেবেশ রায়।(মৃ.১৪/০৫/২০২০) ১৯৭৯ - শাবনূর, বাংলাদেশি চলচ্চিত্র অভিনেত্রী। ১৯৩৮ - চারুচন্দ্র বন্দ্যোপাধ্যায়,প্রখ্যাত বাঙালি লেখক, সম্পাদক ও অনুবাদক।(জ.১১/১০/১৮৭৭) ১৯৬১ - শিক্ষাবিদ ও সাহিত্যিক গোলাম মাকসুদ হিলালী। ২০০২ - আইদেউ সন্দিকৈ, অসমীয়া চলচ্চিত্রের প্রথম মহিলা অভিনেত্রী। ২০১১ - কিম জং-ইল, গণতান্ত্রিক গণপ্রজাতন্ত্রী কোরিয়া বা উত্তর কোরিয়ার শাসক ও প্রধান ব্যক্তিত্ব। ২০১৯ - ড.শ্রীরাম লাগু, নাক-কান-গলা বিশেষজ্ঞ ভারতীয় চিকিৎসক এবং মঞ্চ ও চলচ্চিত্র অভিনেতা। পেনশনভোগী দিবস। (ভারত) Haresh Pandya (২০০৩-০২-১৫)। "Obituary: Aideu Handique | Film"। London: The Guardian। সংগ্রহের তারিখ ২০২২-১২-১৪।  উইকিমিডিয়া কমন্সে ১৭ ডিসেম্বর সংক্রান্ত মিডিয়া রয়েছে। বিবিসি: এই দিনে (ইংরেজি) দি নিউইয়র্ক টাইমস: এই দিনে (ইংরেজি)
জামাই বদল

জামাই বদল হল রবি কিনাগী পরিচালিত একটি বাংলা হাস্যরসাত্মক চলচ্চিত্র। এই ছবিটি ১৮ জানুয়ারি ২০১৯ সালে সুরিন্দর ফিল্মসের প্রযোজনায় মুক্তি পায়। জামাই বদল আসলে ক্যারি অন জট্টা নামক একটি পাঞ্জাবি চলচ্চিত্রের পুনঃনির্মাণ। আইনজীবী গৌরিশঙ্কর চাকলাদারের দুই ছেলে, হরিশঙ্কর ও কৃশ। হরিশঙ্কর তার বাবার মতো একজন আইনজীবী কিন্তু ছোট ছেলে কৃশ জীবন সম্পর্কে উদাসীন ও কর্মবিমুখ। পিতার নিয়োজিত কাজে তার মন নেই বরং সে তার বন্ধু গুঞ্জনের সাথে জীবন উপভোগ করতেই ব্যস্ত থাক গুঞ্জনের একটি প্রেমিকা আছে, তার নাম প্রীতি। একদিন তারা সকলে বেড়াতে যায় ও কৃশ বর্ষা নামক একটি মেয়ের প্রেমে পড়ে। বর্ষার শর্ত হল সে কেবল কোনো অনাথকেই বিয়ে করবে, যার কেউ নেই। অগত্যা কৃশকে মিথ্যা কথা বলতে হয় নিজের সম্পর্কে। তাকে সাহায্য করতে মিথ্যা বলে গুঞ্জনও। মিথ্যা বলায় তাদের পড়তে হয় নানা বিপত্তিতে। শেষ পর্ষন্ত সব ফাঁস হয়ে যায়। প্রথমে বর্ষা মেনে না নিলেও পরে মেনে নেয়।এভাবেই শেষ হয় সিনেমা। সোহম চক্রবর্তী - কৃশ কৌশানী মুখোপাধ্যায় - বর্ষা পায়েল সরকার - প্রীতি হিরণ - গুঞ্জন শান্তিলাল মুখার্জী ভারত কল সুপ্রিয় দত্ত - কৃশের বাবা "ট্রেলার প্রকাশ: 'জামাই বদল'-এর মজার গল্প শোনাতে আসছেন রবি কিনাগি"। NDTVMovies.com (ইংরেজি ভাষায়)। ২০১৯-০৭-০৬ তারিখে মূল থেকে আর্কাইভ করা। সংগ্রহের তারিখ ২০১৯-০৭-০৬।
কেন ভিলজোয়েন

কেনেথ জর্জ বিলজোয়েন (ইংরেজি: Ken Viljoen; জন্ম: ১৪ মে, ১৯১০ - মৃত্যু: ২১ জানুয়ারি, ১৯৭৪) কেপ প্রদেশের উইন্ডসরটন এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৩০ থেকে ১৯৪৯ সময়কালে পক্ষে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে গ্রিকুয়াল্যান্ড ওয়েস্ট, অরেঞ্জ ফ্রি স্টেট ও ট্রান্সভাল দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে বোলিংকর্মে পারদর্শী ছিলেন কেন ভিলজোয়েন। ১৯২৬-২৭ মৌসুম থেকে ১৯৪৮-৪৯ মৌসুম পর্যন্ত কেন ভিলজোয়েনের প্রথম-শ্রেণীর খেলোয়াড়ী জীবন চলমান ছিল। সমগ্র খেলোয়াড়ী জীবনে ২৭টি টেস্টে অংশগ্রহণ করেছেন কেন ভিলজোয়েন। ২৪ ডিসেম্বর, ১৯৩০ তারিখে জোহেন্সবার্গে সফরকারী ইংল্যান্ডের বিপক্ষে টেস্ট ক্রিকেটে অভিষেক ঘটে তার। ৫ মার্চ, ১৯৪৯ তারিখে পোর্ট এলিজাবেথে একই দলের বিপক্ষে সর্বশেষ টেস্টে অংশ নেন তিনি। ১৯৩১-৩২ মৌসুমে দক্ষিণ আফ্রিকা দলের সদস্যরূপে অস্ট্রেলিয়া ও নিউজিল্যান্ড গমন করেন। অস্ট্রেলিয়ার বিপক্ষে সিরিজের তৃতীয় টেস্টের প্রথম ইনিংসে অষ্টম উইকেটে কুইন্টিন ম্যাকমিলানের সাথে ১০৪ রানের জুটি গড়েন। ১৯৪৭ সালে চার ঘণ্টার কম সময় নিয়ে সাসেক্সের বিপক্ষে ২০১ রানের মনোজ্ঞ শতরান করেন। দ্বিতীয় বিশ্বযুদ্ধের পর ক্রিকেট খেলা থেকে অবসর নেন। এরপর দক্ষিণ আফ্রিকা দলের ব্যবস্থাপকের ভূমিকায় অবতীর্ণ হয়েছিলেন তিনি। ১৯৫২-৫৩ মৌসুমে অস্ট্রেলিয়া এবং ১৯৫৫ সাল ও ১৯৬৩-৬৪ মৌসুমে ইংল্যান্ড গমন করেছিলেন। তন্মধ্যে, ১৯৫২ সালে অস্ট্রেলিয়া সফরে স্মরণীয় ভূমিকা পালন করেন। এক পর্যায়ে সফর বানচালের উপক্রম হলে দক্ষিণ আফ্রিকায় ভবিষ্যতের সফর আয়োজন করা সম্ভব হতো না। অধিনায়ক জ্যাক চিদাম এবং তিনি ব্যবস্থাপক হিসেবে বিস্ময়করভাবে তা মোকাবেলা করতে সক্ষম হন ও দলীয় শৃঙ্খলা ফিরিয়ে আনতে সমর্থ হয়েছিলেন। ১৯৬৩-৬৪ মৌসুমে অস্ট্রেলিয়া সফরে অধিনায়ক ট্রেভর গডার্ডের ক্ষেত্রেও একই ঘটনা ঘটে। পূর্ণাঙ্গ সাহসী ও দৃঢ়চেতা মনোভাবের অধিকারী ছিলেন তিনি। পিছনের পায়ের উপর ভর রেখে কাটের দিকেই তিনি সবিশেষ দক্ষ ছিলেন ও রক্ষণাত্মক ভঙ্গীমায় খেলায় অগ্রসর হতেন। ২১ জানুয়ারি, ১৯৭৪ তারিখে ৬৩ বছর বয়সে ট্রান্সভাল প্রদেশের ক্রুজার্সড্রপ এলাকায় কেন ভিলজোয়েনের দেহাবসান ঘটে। "South Africa – Players by Test cap"। ESPNCricinfo। সংগ্রহের তারিখ ২১ জুলাই ২০১৯।  "South Africa – Test Batting Averages"। ESPNCricinfo। সংগ্রহের তারিখ ২১ জুলাই ২০১৯।  "Ken Viljoen"। www.cricketarchive.com। সংগ্রহের তারিখ ১৩ জানুয়ারি ২০১২।  "Youthful South Africans"। Advertiser and Register। Adelaide। ২৪ আগস্ট ১৯৩১। পৃষ্ঠা 6। সংগ্রহের তারিখ ২১ জুলাই ২০১৯।  বব ক্রিস্প জেন বালাস্কাস সানফয়েল সিরিজ দক্ষিণ আফ্রিকান টেস্ট ক্রিকেটারদের তালিকা টেস্ট ক্রিকেট অভিষেকে ৫ উইকেট লাভকারী ইংরেজ ক্রিকেটারদের তালিকা উইকিমিডিয়া কমন্সে কেন ভিলজোয়েন সংক্রান্ত মিডিয়া রয়েছে। ইএসপিএনক্রিকইনফোতে কেন ভিলজোয়েন (ইংরেজি) ক্রিকেটআর্কাইভে কেন ভিলজোয়েন (সদস্যতা প্রয়োজনীয়) (ইংরেজি)